**DRUGI POZIV ZA NOMINACIJU KRATKOROČNIH I DUGOROČNIH PORMATRAČA U EU MISIJI PROMATRANJA IZBORA NA HAITIJU**

Europska Komisija objavila je i drugi poziv za **slanje sedam (7) dugoročnih promatrača (LTO) i sedam (7) kratkoročnih promatrača** **(STO)** u EU misiji za promatranje izbora na Haitiju, a koji bi se **okvirno trebali održati 10. ili 17. siječnja 2016. godine.** Svaka država članica EU pozvana je nominirati **dvoje (2) kandidata** na poziciju dugoročnih promatrača (LTO) i **dvoje** **(2) kandidata** na poziciju kratkoročnih promatrača (STO).

**Od kandidata se zahtijeva:**

* izvrsno znanje **francuskog jezika** (C1 razina - moguće telefonsko testiranje razine znanja jezika);
* prethodno iskustvo u promatranju izbora i/ili slično relevantno iskustvo (barem jedno iskustvo promatrača u izbornim promatračkim misijama EU ili u drugim međunarodnim organizacijama); i/ili iskustvo u radu kao član Core team-a; i/ili završen relevantan izborni trening (poželjno: EODS/NEEDS) - država članica može predložiti i jednog kandidata bez navedenih iskustava;
* dobro vladanje radom na računalu i poznavanje različitih programa;
* dobro zdravstveno stanje i spremnost na uvjete duljeg radnog vremena u zahtjevom radnom okruženja kao i prihvaćanje težih životnih uvjeta po rasporedu u promatračkoj izbornoj misiji;
* da u slučaju promjene termina EU izborne promatračke misije budu na raspolaganju.

**Poželjno je:**

* prethodno iskustvo rada na Haitiju i/ili regiji;
* prethodno civilno iskustvo rada u međunarodnim misijama i na području praćenja stanja ljudskih prava.

**Svi prateći detalji o ovoj izbornoj promatračkoj misiji nalaze u privitku poziva.**

EK snosi sve troškove te vrši konačni izbor među nominiranim kandidatima. U obzir se

uzimaju samo prijave putem službene web stranice EU [ec.europa.eu/europeaid/applications/eom/index.cfm.](http://ec.europa.eu/europeaid/applications/eom/index.cfm?fuseaction=c.show_update_observer_cv.V)

Ako se kandidat već registrirao, potrebno je da ažurira svoj obrazac (CV).

Kandidat šalje e-mail najavu Ministarstvu vanjskih i europskih poslova na sljedeću e-mail adresu: [**EUpromatraci@mvep.hr**](mailto:EUpromatraci@mvep.hr) kojom najavljuje kandidaturu. U slučaju zaposlenja u javnom sektoru, pisanu suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EK. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM Haiti je 22. prosinca 2015. do 14:00 sati.**